รู้สึกเวียนหัวและคลื่นไส้ระหว่างเป็นประจำเดือนอ่ะค่ะ จริงๆเป็นมาได้สักพักก่อนหน้าที่ประจำเดือนจะมาอีกค่ะ อาการเวียนหัวน่าจะเพราะพักผ่อนน้อยและอากาศร้อนจัด แต่อาการคลื่นไส้มันเหมือนกับตอนเมารถเลยอ่ะค่ะ มันเป็นเกือบทั้งวัน มาๆหายๆ บางทีก็ก่อนกินข้าวบ้าง บางทีก็หลังกินข้าวบ้างอ่ะค่ะ มันเกิดจากอะไรหรอคะ?
สวัสดีค่ะ อาการเวียนหัวคลื่นไส้ อาจจะเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกของประสาททรงตัว-เนื้องอกในสมอง มักเป็นอาการปวดหัวรุนแรงขึ้นเรื่อยๆ ปวดมากตอนเช้า มีอาเจียนพุ่ง อาจมีความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยการดูแลตัวเองเบื้องต้น การเปลี่ยนท่าช้าๆ ถ้ามีอาการให้รีบนั่งพัก รับประทานยาแก้เวียนศีรษะ ดื่มน้ำมากๆหากมีอาการของระบบประสาทที่คล้ายกับเป็นเนื้องอกในสมองดังกล่าวไป หรือมีเลือดออกมากทางช่องคลอดหรือทางการขับถ่าย ควรไปพบแพทย์เพื่อตรวจเพิ่มเติม จริงๆแล้วน้ำในหูไม่เท่ากันรักษาได้ด้วยการรับประทานยาแก้เวียนศีรษะ แต่ถ้ามีอาการดังกล่าวไปอาจมีภาวะทางสมองร่วมด้วย จึงควรไปตรวจค่ะ